בנדיקט קמברבאץ'

בנדיקט טימותי קארלטון קמברבאץ' CBE (באנגלית: Benedict Timothy Carlton Cumberbatch; נולד ב-19 ביולי 1976) הוא שחקן קולנוע, תיאטרון וטלוויזיה אנגלי. התפרסם בגילום דמותו של שרלוק הולמס בסדרה "שרלוק" ובסרטים "בת בולין האחרת", "רוחות של חופש", "כפרה", "האויב בתוכנו - סטארטרק", "דוקטור סטריינג'" ו"כוחו של הכלב". קמברבאץ' היה מועמד פרס האוסקר לשחקן הטוב ביותר לשנת 2015 על תפקידו בתור אלן טיורינג בסרט "משחק החיקוי". כמו כן זכה בפרס אמי על הופעתו בסדרה "שרלוק" ובפרס באפטא ועל הופעתו במיני-סדרה "פטריק מלרוז". קמברבאץ' היה מועמד בשנית לפרס האוסקר לשחקן הטוב ביותר לשנת 2022 על תפקידו בתור פיל בסרט "כוחו של הכלב".

 ביוגרפיה 
קמברבאץ' נולד בלונדון לזוג השחקנים וונדה ונטהאם וטימותי קרלטון. הוא גדל ברובע המלכותי קנזינגטון וצ'לסי. יש לו אחות למחצה, טרייסי פיקוק, מנישואיה הראשונים של אמו. קמברבאץ' התחנך בפנימיות מגיל 8. הוא למד בבית הספר בראמבטלי במערב סאסקס ובבית הספר הארו שבצפון-מערב לונדון. הוא היה חבר באגודת רטיגן, מועדון הדרמה המרכזי של בית הספר הארו, אשר נקרא על שם המחזאי טרנס רטיגן. הוא השתתף בהצגות רבות של שייקספיר בבית הספר. הופעת הבכורה שלו הייתה בגיל 12 בתפקיד טיטניה, מלכת הפיות, בהצגה "חלום ליל קיץ". מורה הדרמה שלו, מרטין טיירל, אמר עליו שהוא השחקן הכי טוב שהוא אי פעם עבד איתו בבית הספר.

לאחר שסיים את לימודיו בבית הספר הארו, קמברבאץ' התנדב כמורה לאנגלית במנזר טיבטי בדרג'לינג, הודו. לאחר מכן הוא למד דרמה באוניברסיטת מנצ'סטר. הוא המשיך את לימודי המשחק באקדמיה המלכותית לאמנות הדרמה בלונדון וסיים עם תואר שני במשחק קלאסי.

ב-2015 קמברבאץ' קיבל את עיטור מסדר האימפריה הבריטית. בספטמבר 2025 הצטרף לקונצרט הצדקה "Together for Palestine" ביוזמת בריאן אינו.

 קריירה 
 תיאטרון 
מאז 2001 השתתף קמברבאץ' בהצגות רבות בתיאטרון הפתוח בריג'נטס פארק, בתיאטרון אלמיידה, בתיאטרון רויאל קורט, בתיאטרון המלכותי הלאומי ועוד. הוא היה מועמד לפרס אוליבייה לשחקן המשנה הטוב ביותר על תפקידו בהצגה הדה גאבלר.

ב-2010 השתתף קמברבאץ' בהפקה המחודשת של ההצגה "After the Dance" בתיאטרון המלכותי הלאומי. ההפקה זכתה בארבעה פרסי אוליבייה, כולל להפקה המחודשת הטובה ביותר.

ב-2011 השתתף קמברבאץ' בהצגה "פרנקנשטיין" בתיאטרון המלכותי הלאומי בבימויו של דני בויל. הוא וג'וני לי מילר שיחקו שניהם גם בתפקיד ויקטור פרנקשטיין וגם בתפקיד היצור. ההצגה הוקרנה בבתי קולנוע ברחבי העולם. קמברבאץ' זכה על הופעתו בפרס אוליבייה, בפרס עיתון ה-Evening Standard ובפרס מעגל מבקרי התיאטרון.

ב-2015 הופיע קמברבאץ' בתפקיד הראשי בהצגה "המלט" מאת שייקספיר במרכז האמנויות ברביקן שבלונדון בבימויה של סוניה פרידמן. זו הייתה ההפקה לה נמכרו כרטיסים הכי מהר בהיסטוריה של התיאטרון בלונדון. ההצגה הוקרנה בבתי קולנוע ברחבי העולם. קמברבאץ' היה מועמד לפרס האוליבייה על הופעתו.

 טלוויזיה 
תפקידיו המוקדמים של קמברבאץ' בטלוויזיה כוללים את "Heartbeat", "Tipping the Velvet", "מרגלי קיימבריג'", "Fortysomething", "ספוקס" ו-"עדות אילמת".

ב-2004 שיחק קמברבאץ' בתפקיד הראשי הראשון שלו כאסטרופיזיקאי והתאורטיקן סטיבן הוקינג בדרמה "הוקינג", תפקיד עליו היה מועמד לפרס באפט"א לטלוויזיה לשחקן הטוב ביותר. ב-2005 קמברבאץ' גילם את דמותו של אדמונד טלבוט במיני-סדרה "To the End of the Earth". במהלך הצילומים, כאשר שהה בדרום אפריקה, הוא חווה חוויה מפחידה כאשר הרכב שבו היה נחטף. ב-2007 הוא השתתף יחד עם טום הארדי בסרט הטלוויזיה "Stuart: A Life Backwards". ב-2008 הוא השתתף במיני-סדרה "The Last Enemy" וזכה עליה במועמדות לפרס Satellite לשחקן הטוב ביותר.

ב-2010 החל לגלם את דמותו של הבלש האגדי שרלוק הולמס בסדרה "שרלוק" וזכה להערכה רבה על הופעתו בתפקיד. ב-2014 הוא זכה בפרס אמי לשחקן הטוב ביותר על משחקו בפרק השלישי של העונה השלישית, "His Last Vow". ב-2017 חזרה שודרה העונה הרביעית של הסדרה.

ב-2012 השתתף קמברבאץ' במיני-סדרה "הג'נטלמן האחרון". הופעתו זיכתה אותו במועמדות לפרס אמי לשחקן הטוב ביותר.

ב-2016 השתתף בסדרת סרטי הטלוויזיה "הכתר החלול" המבוססת על המחזות ההיסטוריים של שייקספיר בתפקיד ריצ'רד השלישי.

ב-2017 שיחק בתפקיד הראשי במיני-סדרה של רשת הכבלים "שואוטיים" "פטריק מלרוז", על פי סדרת הספרים באותו שם, העוסקת בגבר נהנתן ושתיין מהמעמד הגבוה המנסה להתגבר על טראומות ילדותו. הסדרה זכתה בפרס באפט"א לשנת 2019.

ב-2018 שיחק בסרט הטלוויזיה של רשת HBO "Brexit: The Uncivil War in the U.K", בו גילם את דומיניק קמינגס, מנהל הקמפיין של תומכי הברקזיט ב-2016. הסרט הציג את אחורי הקלעים של הקמפיין ואת האסטרטגיות שלו שכללו הנדסת תודעה באמצעות הרשתות החברתיות.

ב-2019 שיחק במיני-סדרה הבריטית "בשורות טובות", המבוססת על ספר באותו השם, שם הוא מגלם את השטן, שליט הגיהנום.

בשנת 2021, לוהק קמברבאץ' למיני-סדרה מקורית של נטפליקס "39 המדרגות" בדמותו של ריצ'רד האניי; המיני-סדרה מבוססת באופן רופף על רומן המתח-הרפתקאות באותו השם מאת הסופר הבריטי ג'ון באקן בשנת 1915 וכן מהווה עיבוד מחודש לסרטו של אלפרד היצ'קוק, ב-אותו השם משנת 1935, והיא תעלה לשידור במהלך שנת 2023.

 קולנוע 
קמברבאץ' עשה את הופעת הבכורה שלו בקולנוע ב-2006 בדרמה הפוליטית "רוחות של חופש", בתפקיד ראש ממשלת בריטניה ויליאם פיט הבן. התפקיד זיכה אותו במועמדות לפרס מעגל מבקרי הקולנוע של לונדון לפריצת השנה. באותה שנה הוא הופיע גם בקומדיה "שאלת הפתיחה" בתפקיד פטריק ווטס. ב-2007 הוא הופיע בדרמה התקופתית "בת בולין האחרת" בתפקיד ויליאם קארי, איש החצר הנאמן של הנרי השמיני (אריק באנה) ובתפקיד קטן בדרמת המלחמה הרומנטית "כפרה". ב-2009 הועמד לפרס הבפט"א לשחקן המשנה הטוב ביותר על הופעתו במיני סדרה "עיר קטנה" ושיחק בדרמה "המצאה" בתפקיד מגלה הארצות המפורסם ג'וזף דלטון הוקר. ב-2010, שיחק לצידן של זוכות האוסקר רייצ'ל וייס וונסה רדגרייב במותחן "חשופות".↵ב-2011 הוא הופיע בסרט הריגול "החפרפרת". ב-2012 הוא הופיע בסרט "סוס מלחמה" בבימויו של סטיבן ספילברג.

קמברבאץ' זכה לתשבחות על הופעותיו בסרטי טרילוגיית ההוביט בתפקיד כפול: הן כ"בעל האוב" והן בתור הדרקון "סמאוג", תפקיד אשר ביצע באמצעות טכנולוגיית לכידת תנועה. ב-2013 הוא הופיע בתור חאן נוניאו סינג בסרט - "האויב בתוכנו - סטארטרק". באותה שנה הופיע גם בתור ויליאם פרינס פורד בסרט "12 שנים של עבדות". הסרט זכה בפרס האוסקר לסרט הטוב ביותר. עוד באותה שנה הוא הופיע בתור מייסד ויקיליקס, ג'וליאן אסאנג', בסרט "הרשות החמישית" ובתור צ'ארלס אייקן בסרט "אוגוסט: מחוז אוסייג'".

ב-2014 הופיע גם בתפקיד ראשי כאלן טיורינג, בסרט הדרמה ההיסטורי "משחק החיקוי", לצדה של קירה נייטלי ובבימויו של מורטן טילדום; קמברבאץ' היה מועמד על משחקו בסרט לפרס האוסקר לשחקן הטוב ביותר. באותה שנה הופיע גם בסרט "חוקי הפשע".

קמברבאץ' הופיע בתפקיד הראשי כדוקטור סטריינג' בסרט "דוקטור סטריינג'", אשר יצא לאקרנים בנובמבר 2016. הסרט הפך לסרט המרוויח ביותר בקטגוריית סרטי פתיחה של דמות יחידה ביקום הקולנועי של מארוול. קמברבאץ' הופיע שוב באותו התפקיד גם בסרטים "תור: ראגנארוק" (2017), "הנוקמים: מלחמת האינסוף" (2018), "הנוקמים: סוף המשחק" (2019), "ספיידרמן: אין דרך הביתה" (2021) ו"דוקטור סטריינג' בממדי הטירוף" (2022).

ב-2017 גילם קמברבאץ' את דמותו של תומאס אדיסון בסרט "מלחמת הזרמים" (The Current War). בשנת 2019 הוא גילם את לואיס ויין בסרט על חייו, ושיחק בסרט "1917". ב-2020, כיכב בסרט "השליח האנגלי".

ב-2021, הופיע בסרט "כוחו של הכלב" לצידה של קירסטן דנסט. על תפקידו בסרט קיבל קמברבאץ' מועמדויות לפרס גלובוס הזהב לשחקן הטוב ביותר - סרט דרמה ופרס גילדת שחקני המסך לשחקן הראשי הטוב ביותר.

 רדיו 
קמברבאץ' הביע שוב ושוב את חיבתו לרדיו והשתתף בהפקות רדיו רבות עבור ה-BBC. בין 2008 ל-2014 קמברבאץ' שיחק את קפטן מרטין קריף בסדרה "Cabin Pressure" עבור ה-BBC. הוא שיחק גם את המלאך איסלינגטון בעיבוד מ-2013 ל-BBC Radio 4 ליצירתו של ניל גיימן, לעולם-לא-עולם. באותה שנה הוא הוביל את צוות השחקנים בעיבוד ל-BBC Radio 3 ליצירתו של מייקל פריין, "Copenhagen" בה הוא שיחק את הפיזיקאי תאורטי ורנר הייזנברג.

 דיבוב 
קמברבאץ' דיבב סרטים דוקומנטריים רבים לנשיונל ג'יאוגרפיק ולערוץ דיסקברי. בנוסף הוא הקריא גם בשביל כמה וכמה ספרים מוקלטים, הכוללים את קזנובה, הסערה, ספר של שרלוק הולמס בשם "Sherlock Holmes: The Rediscovered Railway Mysteries and Othe Stories".

הוא דיבב עשרות פרסומות, כולל לחברת יגואר, חברת סוני וחברת גוגל.

לכבוד אולימפיאדת לונדון (2012) הופיע קמברבאץ' בסרט קצר על ההיסטוריה של העיר לונדון, מה שסימל את התחלתו של טקס הפתיחה של האולימפיאדה.

ב-2013 קריין קמברבאץ' את הסרט הדוקומנטרי "ירושלים", על העיר העתיקה. ב-2014 הוא קריין סרט דוקומנטרי על שחקן הכדורגל הפורטוגזי, כריסטיאנו רונאלדו.

בשנת 2018 דיבב קמברבאץ' בסרט "הגרינץ'" את הדמות הראשית.

 חברת הפקה 
ב-2013 השיקו קמברבאץ', אדם אקלנד, פטריק מונרו, בן דילון ואדם סלבס חברת הפקות בשם "SunnyMarch Ltd". הפרויקט הראשון של החברה היה סרט במימון המונים בשם "Little Favour", אשר נכתב ובוים על ידי מונרו. קמברבאץ' שיחק בתפקיד הראשי. סרט נוסף בו קמברבאץ' כיכב והופק בשיתוף עם חברת ההפקות SunnyMarch היה "השליח האנגלי".

 חיים אישיים 
קמברבאץ' נשוי לסופי האנטר , שחקנית קולנוע, במאית תיאטרון ואופרה וזמרת אנגלייה בוגרת אוקספורד. לזוג נולדו שלושה בנים.

קמברבאץ' מצהיר כי הוא מחזיק בתפיסת עולם בודהיסטית. בראיון ב-2018 ציין כי הוא טבעוני.

 פילמוגרפיה 
 קולנוע 
+שנהסרטתפקידהערות2003To Kill a Kingבן מלוכה2006שאלת הפתיחהפטריק ווטסרוחות של חופשויליאם פיט הבן2007כפרהפול מרשל2008בת בולין האחרתויליאם קארי2009Creationג'וזף דלטון הוקרBurlesque Fairytalesהנרי קלארק2010ארבעה אריותאדThird Starג'יימסחשופותניק קאופמן2011החפרפרתפיטר גווילאםהרוסיםדייווידסוס מלחמהמייג'ור ג'יימי סטיוארט2012Girlfriend in a Comaדנטה אליגיירידיבובההוביט: מסע בלתי צפויסמאוג / בעל האוב2013האויב בתוכנו - סטארטרקחאן נוניאן סינג12 שנים של עבדותויליאם פרינס פורדהרשות החמישיתג'וליאן אסאנג'אוגוסט: מחוז אוסייג'"צ'ארלס הקטן" אייקיןההוביט: מפלתו של סמאוגסמאוג / בעל האוב2014משחק החיקויאלן טיורינגמועמד פרס אוסקר לשחקן הטוב ביותר (2015)ש

מועמד פרס באפט"א לשחקן הטוב ביותר בתפקיד ראשי (2015)ש

מועמד פרס גלובוס הזהב לשחקן הטוב ביותר - סרט דרמה (2015)

מועמד פרס גילדת שחקני המסך לשחקן הטוב ביותר הפינגווינים ממדגסקרזאב מסווגדיבובההוביט: קרב חמשת הצבאותסמאוג / בעל האוב2015חוקי הפשעויליאם בולגר2016זולנדר 2אלדוקטור סטריינג'ד"ר סטיבן סטריינג' / דורמאמו2017המלחמה על הכוחתומאס אלווה אדיסוןגם מפיק בפועלתור: ראגנארוקד"ר סטיבן סטריינג'2018הנוקמים: מלחמת האינסוףד"ר סטיבן סטריינג'הגרינץ'הגרינץ'דיבובמוגלי: אגדת הג'ונגלשירחןדיבוב2019הנוקמים: סוף המשחקד"ר סטיבן סטריינג'בין שני שרכים: הסרטעצמו1917קולונל מקנזי2021השליח האנגליגרוויל ויןגם מפיק בפועלהמאוריטניסטיוארט קואץ'גם מפיקכוחו של הכלבפיל ברבנקמועמד פרס אוסקר לשחקן הטוב ביותר (2022)ש

מועמד פרס באפט"א לשחקן הטוב ביותר בתפקיד ראשי (2022)ש

מועמד פרס גלובוס הזהב לשחקן הטוב ביותר - סרט דרמה (2022)

 מועמד פרס גילדת שחקני המסך לשחקן הטוב ביותר החיים המחשמלים של לואי ווייןלואיס וייןספיידרמן: אין דרך הביתהד"ר סטיבן סטריינג'2022דוקטור סטריינג' בממדי הטירוףד"ר סטיבן סטריינג'2023הסיפור המופלא של הנרי שוגרהנרי שוגר / מקס אנגלמןThe End We Start FromABגם מפיק בפועלהבשורה על פי קלרנס בנג'מין2024הסיפור המופלא של הנרי שוגר ושלושה נוספיםהנרי שוגר / מקס אנגלמן / הארי2025העוקץ הפיניקי (אנ')נובאר קורדהThe Thing with Feathersאבארוז נגד רוזתאו רוזגם מפיקTBABlood on SnowMorningפרנקגם מפיק בפועלWife & Dog

 טלוויזיה 
+שנהסדרהתפקידהערות1998, 2000, 2004Heartbeatצ'ארלס / טובי פישר3 פרקים2002מגעים אסוריםפרדיפרק: "#1.1"עדות אילמתוורן רייד2 פרקיםFields of Goldג'רמיסרט טלוויזיה של BBC2003מרגלי קיימברידג'אדוארד הנדפרק: "#1.2"ספוקסג'ים נורת'פרק: "Legitimate Targets"Fortysomethingרורי סליפריתפקיד ראשי; 6 פרקים2004Dunkirkג'יימס לאנגליפרק: "Deliverance"הוקינגסטיבן הוקינגסרט טלוויזיה של BBC Two

מועמד פרס באפט"א לטלוויזיה לשחקן הטוב ביותר (2004)2005Nathan Barleyרובין2 פרקיםTo the Ends of the Earthאדמונד טאלבוטמיני-סדרהBroken Newsוויל פארקר3 פרקים2007סטיוארט - חיים מהסוף להתחלהאלכסנדר מאסטרססרט טלוויזיה של BBC Two2008The Last Enemyסטיבן איזרדמיני-סדרהמיס מארפללוק פיצ'וויליאםפרק: "Murder Is Easy"2009Small Islandברנרדמיני-סדרה

מועמד פרס באפט"א לטלוויזיה לשחקן המשנה הטוב ביותר (2009)2010Van Gogh: Painted with Wordsוינסנט ואן גוךסרט טלוויזיה של BBCInto the Universe with Stephen Hawkingסטיבן הוקינגדיבוב; 2 פרקיםThe Rattigan Enigmaקרייןסרט טלוויזיה תיעודי של BBC2010–2017שרלוקשרלוק הולמסתפקיד ראשי (4 עונות); 13 פרקיםש

מועמד פרס באפט"א לטלוויזיה לשחקן הטוב ביותר (12-2011, 2015)ש

מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2012)2012הג'נטלמן האחרוןכריסטופר טייטג'נסמיני-סדרה2013, 2021משפחת סימפסוןראש-ממשלת בריטניה / סוורוס סנייפדיבוב; 2 פרקים2014הקולבר ריפורסמאוגדיבוב; פרק: "#1,443"2016הכתר החלולריצ'רד השלישי, מלך אנגליה2 פרקים

מועמד פרס באפט"א לטלוויזיה לשחקן הטוב ביותר (2017)2017הילדים שבזמןסטיבן לואיססרט טלוויזיה של BBC One

גם מפיק בפועל2018פטריק מלרוזפטריק מלרוזמיני-סדרה

גם מפיק בפועלש

פרס באפט"א לטלוויזיה לשחקן הטוב ביותר (2019)ש

מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2018)

מועמד פרס אמי לבידור בפריים טיים לשחקן ראשי במיני סדרה או בסרט טלוויזיה  (2018)2019Brexit: The Uncivil Warדומיניק קמינגססרט טלוויזיה של ערוץ 4The Tiger Who Came to Teaאבאדיבוב; ספיישל טלוויזיוני של ערוץ 4בשורות טובותשטןדיבוב; פרק: "The Very Last Day of the Rest of Their Lives"2021–2023מה אם...?ד"ר סטיבן סטריינג'דיבוב; 6 פרקים2023Mog’s Christmasמר תומאסדיבוב; ספיישל טלוויזיוני של ערוץ 42024אריקוינסנט סאליבןמיני-סדרה

גם מפיק בפועלTBA39 המדרגותריצ'רד האניימיני-סדרה עתידית של נטפליקס

 תיאטרון 
+שנהמחזהתפקידהערות1998Rat in the Skullרושפסטיבל הפרינג' של אדינבורו1999סיפור גן החיותג'ריפסטיבל הפרינג' של אדינבורו1999, 2002The Kvetchג'ורג'Teatro Della

Contraddizione2000וויצקDidsbury Studio2001ביקור הגברת הזקנהאנטון שילפסטיבל הפרינג' של אדינבורועמל אהבה לשוואפרדיננדהתיאטרון הפתוח בריג'נטס פארקחלום ליל קיץדמטריוס2002כטוב בעיניכםאורלנדורומיאו ויוליהבנווליוהו, איזו מלחמה נחמדה2004Dead Handאולד ויקהאישה מן היםלינגסטרנדתיאטרון אלמיידה2005הדה גאבלרג'ורג' טזמןתיאטרון אלמיידה

תיאטרון הדוכס מיורק, וסט אנד2006תקופת הסתגלותג'ורג'תיאטרון אלמיידה2007קרנפיםברנג'רתיאטרון רויאל קורטבידרמן והמציתיםאייזנרינגתיאטרון רויאל קורט2008The Cityכריסתיאטרון רויאל קורט2010After the Danceדייוויד סקוט פולרהתיאטרון המלכותי הלאומיThe Children's Monologuesמקריאאולד ויק2011פרנקנשטייןהמפלצת של פרנקנשטיין / ויקטור פרנקנשטייןהתיאטרון המלכותי הלאומי201350 Years on Stageרוזנקרנץ וגילדנשטרןהתיאטרון המלכותי הלאומי2015המלטהמלטמרכז האמנויות ברביקן

 קישורים חיצוניים 









הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:חברי התיאטרון המלכותי הלאומי
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס באפט"א לטלוויזיה לשחקן הטוב ביותר
קטגוריה:בוגרי בית הספר הארו
קטגוריה:בוגרי אוניברסיטת מנצ'סטר
קטגוריה:בודהיסטים
קטגוריה:טבעונים בריטים
קטגוריה:פמיניסטים בריטים
קטגוריה:מפקדים במסדר האימפריה הבריטית
קטגוריה:בריטים שהופיעו ברשימת טיים 100
קטגוריה:אנגלים שנולדו ב-1976
קטגוריה:שחקנים ביקום הקולנועי של מארוול